钦定古今图书集成/方舆汇编/边裔典/第017卷 > 宋一
## 钦定古今图书集成/方舆汇编/边裔典/第017卷 > 宋一

### 太祖建隆三年冬十月高丽国遣李兴祐等来朝

按《宋史本纪》云云，按《外国传》，“高丽本曰高句丽，禹
别九州，属冀州之地，周为箕子之国，汉之元菟郡也，
在辽东，盖扶馀之别种”，以平壤城为国邑。汉魏以来，
常通职贡，亦屡为边寇。隋炀帝再举兵，唐太宗亲驾
伐之，皆不克，高宗命李𪟝征之，遂拔其城，分其地为
郡县。唐末中原多事，遂自立君长。后唐同光天成中，
其主高氏累奉职贡。长兴中，权知国事王建承高氏
之位，遣使朝贡，以建为元菟州都督，充大义军使，封
高丽国王。晋天福中，复来朝贡。开运二年，建死，子武
袭位。汉乾祐末，武死，子昭权知国事。周广顺元年，遣
使朝贡，以昭为特进、检校太保、使持节、元菟州都督、
大义军使、高丽国王。显德二年，又遣使来贡，加开府
仪同三司、检校太尉，又加太师。建隆三年十月，昭遣
其广评侍郎李兴祐、副使李《励希》、判官李彬等来朝
贡。

按《朝鲜史略》，“王昭十一年，宋太祖建隆元年，定百官
公服。元尹以上紫衫，中坛卿以上丹衫，都航卿以上
绯衫，小主簿以上绿衫，评农书史权信谮、大相俊弘、
佐丞王同等贬之。自是奴诉其主子谗父母，囹圄常
溢，别置假狱，人人畏惧，莫敢偶语。”

### 乾德元年春降制封高丽王昭开府仪同三司检校太师元菟州都督充大义军使高丽国王仍赐功臣号秋九月高丽遣使时赞来贡

按《宋史太祖本纪》，不载。按《高丽传》：四年春，降制曰：
“古先哲后，奄宅中区，曷尝不同文轨于万方，覃声教
于四海。顾予凉德，猥被鸿名，爰致宾王，宜优锡命。开
府仪同三司、检校太师、元菟州都督、充大义军使、高
丽国王昭，日边锺粹，辽左推雄，习箕子之馀风，抚朱
蒙之旧俗，而能占云候海，奉贽充庭。言念倾输，实深
嘉尚。是用赐之懿号，酬以公田，载推柔远之恩，式奖
《拱辰》之志。於戏！来朝万里，美爱戴之有孚；柔抚四封，
庶混并之无外。永保东裔，聿承天休。可加食邑七千
户，仍赐推诚顺化保义功臣。”其年九月，遣使时赞等
来贡。涉海值大风，船破溺死者七十馀人，赞仅免，诏
加劳恤。〈按是年本建隆四年改元乾德〉

按《朝鲜史略》：十四年，宋乾德元年，始行宋年号。内议
令徐弼卒。弼利川人，性通敏，始以吏事进。王尝赐金
酒器，弼不受曰：“服用明等威，奢俭关理乱，臣用金器
君将何用。”时王礼重投化唐人，择臣僚第宅与之。弼
奏曰：“臣居第稍宽，愿献焉。”王问其故，对曰：“今投化唐
人择屋而处世臣故家反多失所。臣愚诚为子孙计。
及臣之存，请取之，庶无后悔。”王感悟，不复夺臣僚第
宅。又内厩马死，王欲罪主者，弼引孔子“不问马”之说
以争，主者得免。其謇谔类此。谥贞敏。

乾德三年。春正月己酉。高丽国王。遣使来朝献
按《宋史太祖本纪》云云。

### 开宝五年秋七月庚寅高丽国王遣使献方物

按《宋史太祖本纪》云云。按《高丽本传》：“五年遣使以
方物来献，制加食邑。赐推诚顺化守节保义功臣。进
奉使内议侍郎徐熙加检校兵部尚书，副使内奉卿
崔邺加检校司农卿并兼御史大夫，判官广评侍郎
康礼试少府少监，录事广评员外郎刘隐加检校尚
书金部郎中，皆厚礼遣之。”昭卒，其子伷权领国事。
开宝九年九月。王伷遣使朝献。十一月命为《高丽》国
王。

按《宋史太祖本纪》，开宝九年，秋九月，权高丽国事王
伷遣使来朝献按《太宗本纪》，开宝九年冬十月，太
祖崩，帝遂即皇帝位。冬十一月乙亥，命权知高丽国
事王伷为高丽国王按《高丽本传》，“九年，伷遣使赵
遵礼奉土贡，以父没当承袭，来听朝旨。授伷检校太
保，元菟州都督、大义军使，封高丽国王。太宗即位，加
检校”太傅，改“大义军”为“大顺军。”遣左司御副率于《延
超》、司农寺丞徐昭文使其国。伷遣国人金行成入就
学于国子监。

按《朝鲜史略》：二十六年，王薨。王聪明听断，始可与有
为，而猜愎日深，邪佞得志，诛夷骨肉，屠害将相，众心
离解，斲丧邦本。虽有文雅之美，不足称也。太子即位，

复仇。先朝被谗人子孙复仇擅杀，故禁之。始定诸职
散官各品田柴科。客星犯帝座。内议令崔知梦奏“愿
戒宿卫。”王承等谋逆伏诛。

### 太宗太平兴国二年十二月辛巳高丽国王使其子元辅来贺即位

按《宋史太宗本纪》云云按《高丽本传》。太平兴国二
年。遣其子元辅。以良马方物兵器来贡。其年行成。擢
进士第。

太平兴国三年。冬十月癸丑。高丽国王遣使来贡
按《宋史太宗本纪》云云。按《高丽本传》。三年。又遣使
贡方物兵器。加伷检校太师。以太子中允直舍人院
张洎著作郎直史馆旬中正为使。

太平兴国四年春正月，遣使以《北伐》告高丽。

按《宋史太宗本纪》，“太平兴国四年正月，命太子中允
张洎、著作佐郎旬中正使高丽，告以北伐。”按《高丽
传》：“以太子中允、直舍人院张洎、著作郎、直史馆旬中
正为使。四年，复遣供奉官、阁门祗候王僎使其国。”〈按本

《纪》张洎旬《中正事》作“四年” ，《传》作“三年。” 姑并存，以俟参考。

太平兴国五年。六月壬午。高丽国王遣使来贡
按《宋史太宗本纪》云云。按《高丽本传》。五年六月。再
遣使贡方物。

太平兴国六年。夏四月丙戌。高丽国遣使来贡
按《宋史太宗本纪》云云。按《高丽本传》。六年。又遣使
来贡。

太平兴国七年冬十二月戊寅，高丽国王伷卒，其弟
治遣使求袭位，诏立治为高丽国王。

按《宋史太宗本纪》云云按《高丽本传》：“七年，伷卒，弟
治知国事，遣使金全奉金银线罽锦袍褥、金银饰刀
剑弓矢名马香药来贡，且求袭位。授治检校太保元
菟州都督，充大顺军使，封高丽国王，以监察御史李
巨源、《礼记》博士孔维奉使。”

按《朝鲜史略》：六年，王称疾，留内禅于堂。弟开宁君治
薨于正寝。王初鉴前王之失，焚谗书，雪冤狱，乃遽厌
万几，沉溺声色，昵近小人，疏远君子，政教由是衰替。
成宗文懿王，讳治，字温右，太祖孙。元年，改官号，以内
议省为内史门下，广平省为御事都省。令京官五品
以上各上封事，论时政得失。上柱国崔承老上书，论
列祖宗行事之美恶，以及时君政治之得失，皆指斥
无隐。承老见王可有为，故进此书。未几，拜门下侍郎、
平章事。二年春正月，王祈谷于圜丘。祈谷籍田，始者
始置十二牧，始定三省，六曹七寺，始临轩覆试进士
新定五服给假式：“斩衰、齐衰三年，给百日；齐衰期年，
给三十日；大功九月，给二十日；小功”五月给十五日，
缌麻三月给七日。六月内史令《崔知梦》卒。知梦幼名
《聪进》性清俭慈和聪敏博涉经史尤精于天文卜筮。
《太祖》闻其名召使占梦得吉兆曰：“必统御三韩。”《太祖》
喜改名《知梦》。及即位入侍禁中。《惠宗》授司天职。《定宗》
赖《先机》奏变诛。王规。尝从《光宗》幸寺被酒失礼贬《隈
杰》县令。《景宗》召还授内议令。王即位，加左执政，守内
史令。年八十二卒，谥敏休。置十二牧经学、医学博士
各一员。宋遣礼部侍郎吕端来册王爵，始定五庙。守
侍中崔承老卒。承老，庆州人，性聪敏好学，善属文。年
十二，太祖召见，使读《论语》，嘉之。自是委以文柄，尽忠
累代。拜侍中，封清河侯。年六十三卒，谥文贞。置修书
院于西京，令诸生抄书史籍藏之。始立社稷，《教略》曰：
“社，土地之主也。地广不可尽敬，故封土为社，以报功
也。稷，五谷之长也，谷多不可遍祭，故立稷神以祭之。
自圣祖至累朝，未置夏松之社，尚亏周栗之禋。其令
群工择地置坛。”流郁于泗水县。郁，太祖第八子，烝景
宗妃皇甫氏，王知之，乃流于外。妃生一子而卒。初妃
梦登《鹄岭》。旋流溢国中尽成银海。卜之曰：“生子则王
有一国。”至是梦果验。其子即询也。是为《显宗》。

太平兴国八年，契丹以将征高丽阅兵。

按《宋史》不载按《辽史圣宗本纪》：“圣宗统和元年冬
十月丁酉。上将征高丽。亲阅东京留守耶律末只所
总兵马。”

### 雍熙元年冬十一月壬子高丽国王遣使来贡

按《宋史太宗本纪》云云按《高丽本传》。“雍熙元年。遣
使韩遂龄以方物来贡。”

雍熙二年，加高丽王治检校太傅。是年，契丹诏征高
丽，以沮洳罢兵。

按《宋史。太宗本纪》俱不载。按《高丽本传》，“加治检校
太傅，遣翰林侍书王著、侍读吕文仲充使辽事。”亦
不载。

按《辽史圣宗本纪》：“统和三年秋七月，诏诸道缮甲兵，
以备东征高丽。八月癸酉朔，以辽泽沮洳，罢征高丽。”
雍熙三年冬十月，“高丽来贡。是年，以北伐，遣监察御
史韩国华赍诏谕高丽。”

按《宋史太宗本纪》，雍熙三年冬十月，高丽国王遣使
来贡。其北伐诏谕，纪不载按《高丽本传》：“三年出师北伐，以其国接契丹境，常为所侵，遣监察御史韩
国华赍诏谕之曰：‘朕诞膺丕构，奄宅万方，华夏蛮貊，
罔不率俾。蠢兹北裔，侵败王略。幽蓟之地，中朝土疆，
晋汉多虞，夤缘盗据。今国家照临所及，书轨大同，岂
使齐民陷诸犷俗！今已董齐师旅，殄灭妖氛。惟王久
慕华风，素怀明略，效忠纯之节，抚礼义之邦，而接彼
边疆，罹于虿毒，舒泄积愤，其在兹乎！可申戒师徒，迭
相犄角，协比邻国，同力荡平。奋其一鼓之雄，戡此垂
亡之寇。良时不再，王其图之。应俘获生口、牛羊、财物、
器械，并给赐本国将士，用申赏劝’。”先是，契丹伐女真
国，路由高丽之界，女真意高丽诱道构祸，因贡马来
愬于朝，且言高丽与契丹结好，倚为势援，剽略其民，
不复放还。洎高丽使韩遂龄入贡，太宗因出女真所
上《告急木契》以示遂龄，仍令归白本国，还其所俘之
民。治闻之忧惧，及国华至，令人言于国华曰：“前岁冬
末，女真驰《木契》来，告称契”丹兴兵入其封境，恐当道
未知，宜豫为之备。当道与女真虽为邻国，而路途遐
远，彼之情伪，素知之矣，贪而多诈，未之信也。其后又
遣人告曰：“契丹兵骑已济梅河。”当道犹疑不实，未暇
营救。俄而契丹云集，大击女真，杀获甚众，馀族败散
逃遁，而契丹压背追捕，及于当道西北德昌、德成、威
化、光化之境，俘擒而去。时有契丹一骑至德米河北，
大呼关城戍卒而告曰：“我契丹之骑也，女真寇我边
鄙，率以为常。今则复仇已毕，整兵回矣。”当道虽闻师
退，犹忧不测，乃以女真避兵来奔二千馀众，资给而
归之。女真又劝当道控梅河津要，筑治城垒，以为防
遏之备。亦以为然。方令行视兴功，不意女真潜“师奄
至，杀略吏民，驱略丁壮，没为奴隶，转徙他方。以其岁
贡中朝，不敢发兵报怨，岂期反相诬构，以惑圣听。当
道世禀正朔，践修职贡，敢有二心，交通外国？况契丹
介居辽海之外，复有大梅、小梅二河之阻，女真、渤海
本无定居，从何径路，以通往复？横罹谗谤，愤气填膺。
日月至明，谅垂照鉴。间者女真逃难之众，罔不存恤，
亦有授以官秩，尚在当国，其职位高者，有勿屈《尼于
郍》、元尹能《达、郍》《老正》、卫迦耶夫等十数人，欲望召赴
京阙，与当道入贡之使庭辩其事，则丹石之诚庶几
昭雪。”国华诺之，乃命发兵西会。治迁延，未即奉诏，国
华屡督之，得报，发兵而还，具录女真之事以奏焉。十
月，遣使朝贡，又遣本国学生崔罕、王彬诣国子监肄
业。

### 端拱元年四月加高丽王治检校太尉十一月遣使来贡

按《宋史太宗本纪》，端拱元年，“夏四月己丑，加高丽国
王治检校太尉。”“十一月甲申朔，高丽王遣使来贡。”
按《高丽本传》：“端拱元年，加治检校太尉，以考功员外
郎兼侍御史知杂吕端、起居舍人吕祐之为使。”
端拱二年，高丽遣使来贡。

按《宋史太宗本纪》，不载按《高丽本传》：“二年，遣使来
贡。诏其使选官侍郎韩蔺卿、副使兵官郎中魏德柔
并授金紫光禄大夫，判官少府丞李光授检校水部
员外郎。先是，治遣僧如可赍表来觐，请大藏经。至是
赐之，仍赐如可紫衣，令同归本国。”

### 淳化元年春三月诏加高丽王治食邑千户遣户部郎中柴成务等使高丽十二月遣使来贡

按《宋史太宗本纪》，淳化元年十二月乙卯，高丽国遣
使来贡，诏加治食邑，纪不载按《高丽本传》：淳化
元年三月，诏加治食邑千户，遣户部郎中柴成务、兵
部员外郎直史馆赵化成往使。其国俗信阴阳鬼神
之事，颇多拘忌，每朝廷使至，必择良月吉辰，方具礼
受诏。成务在馆逾月，乃遗书于治曰：“王奕叶藩辅，尊
奖王”室，凡行大庆，首被徽章。今国家特驰信使，以申
殊宠，非止历川涂之绵邈，亦复蹈溟海之艰危，皇朝
眷遇，斯亦隆矣。而乃牵于禁忌，泥于卜数，眩惑日者
之浮说，稽缓天子之命书。惟典册之垂文，非卜祝之
能晓。是以《书》称上日，不推六甲之元辰；礼载仲冬，但
取一阳之嘉会。粲然古训，足以明稽。所宜“改图，速拜
君赐。倘凤綍无滞，克彰拱极之诚，则龙节有辉，免贻
辱命之责。谨以诚告，王其听之。”治览书惭惧，遣人致
谢焉。会霖雨不止，仍以俟霁为请成务，复遗书以责
之。治翌日乃出拜命。

淳化二年，高丽遣使入贡。

按《宋史太宗本纪》。不载按高丽本传。二年。遣使韩
彦恭来贡。彦恭表述治意。求印佛经。诏以藏经并御
制秘藏铨《逍遥咏》《莲华心轮》赐之。

淳化三年，以高丽宾贡进士为秘书郎，遣还。十月戊
子，高丽入贡。是年，辽伐高丽。

按：《宋史太宗本纪》，“淳化三年三月戊午，以高丽宾贡
进士四十人，并为秘书省秘书郎遣还。十月戊子，高
丽、西南蕃皆遣使来贡。”

按《辽史圣宗本纪》，统和十年，以留守萧恒德伐高丽。
淳化四年春正月，高丽遣使入谢。二月遣秘书丞陈靖使高丽。加国王治检校太师。高丽请赐《九经》，许之。
高丽奉表谢罪于辽，辽取女直鸭绿以东地与之
按《宋史太宗本纪》，淳化四年春正月，高丽国遣使来
贡。二月乙丑，加高丽国王王治检校太师。按《高丽
本传》：“四年正月，治遣使白思柔贡方物，并谢赐经及
御制。二月，遣秘书丞直史馆陈靖、秘书丞刘式为使，
加治检校太师，仍降诏存问军吏耆老。靖等自东牟
趣八角海口，得思柔所乘海船及高丽水工，即登舟
自芝冈岛顺风泛大海，再宿抵瓮津口登陆行百六
十里，抵高丽之境曰海州，又百里至阎州”，又四十里
至白州，又四十里至其国。治迎使于郊，尽藩臣礼，延
留靖等七十馀日而还，遗以袭衣、金带、金银器数百
两、布三万馀端，附表称谢。先是，三年，上亲试诸道贡
举人，诏赐高丽宾贡进士王彬、崔罕等及第，既授以
官，遣还本国。至是，靖等使回，治上表谢曰：“学生王彬、
崔罕等入朝习业，蒙恩并赐及第，授将仕郎，守秘书
省校书郎，仍放归本国。”窃以当道荐修贡奉，多历岁
年。盖以上国天高，遐荒海隔，不获躬趋金阙，面叩玉
阶，惟深拱极之诚，莫展来庭之礼。彬、罕等幼从匏系，
嗟混迹于嵎夷；不惮蓬飘，早宾王于天邑。缊袍短褐，
玉粒桂薪，堪忧食贫，若为卒岁。皇帝陛下天慈照毓，
海量优容，“丰其馆谷之资，勗以艺文之业。去岁高悬
轩鉴，大选鲁儒彬罕接武泽宫，敢萌心于中鹄；滥巾
英域，空有志于羡鱼。陛下以其万里辞家，十年观国，
俾登名于桂籍，仍命秩于芸台。悯其怀土之心，慰以
倚门之望。别垂宸旨，令归故乡。元造曲成，鸿恩莫报，
臣不胜感天戴圣之至。”又有张仁铨者，进奉使白思
柔之孔目吏也，上书献便宜，思柔意其持国阴事以
告，仁铨惧不敢归。上命靖等领以还国，仍诏治释仁
铨罪。治又上表谢曰：“官告国信使陈靖、刘式至，奉传
圣旨，以当道进奉使从行孔目官张仁铨至阙，辄进
便宜，翻怀忧惧。今附使臣带归本国者，仁铨嵎宅细
民，海门贱吏，获趋上国，敢贡愚诚，罔思狂瞽之尤，辄
奏权宜之事，妄尘旒冕，上黩朝廷。今者仰奉纶言，释
其罪罟，小人趋利，岂虞僭越之求？圣主宽恩，远降哀
矜之命。其张仁铨者，已依诏旨放罪，令掌事如故。”又
上言“愿赐板本《九经》书，用敦儒教。”许之。先是，式等复
命治，遣使元证衍送之。证衍至安香浦口，值风损船，
溺所赍物。诏登州给《证衍文据》遣还，仍赐治衣段二
百疋、银器二百两、羊五十口。

按《辽史圣宗本纪》。“统和十一年春三月。高丽王治遣
朴良柔奉表请罪。诏取女直鸭绿江东数百里地赐
之”按《高丽传》同。

按《朝鲜史略》，十二年，置常平仓于两京及十二牧。契
丹遣萧逊宁侵西鄙，攻蓬山郡，至安戎镇。王幸西京，
次安北府，不得进。中军使内使侍郎徐熙请行，奉国
书如丹营，逊宁欲令拜于庭，熙据礼往复不屈，乃升
堂行礼，东西对坐。逊宁语熙曰：“汝国与新罗地、高句
丽之地，我所有也，而汝侵蚀之，又与我连壤越海事
宋，是以来讨。”熙曰：“我国即高句丽之旧也，故号高丽。
若论地界，上国之东京皆在我境，何得谓侵蚀乎？鸭
绿江内外亦我境内。今女真已据其间，朝聘之不通，
女真之故也。”辞气慷慨。逊宁知不可强，遂具以闻。丹
帝许和，敕罢兵。方逊宁之入寇也，大振声势，恐喝胁
降。群臣献议，或乞降，或割地。徐熙独力陈不可，欲与
一战，始行《契丹》年号，始置鸭绿渡勾当，以李承乾为
使。寻遣河拱辰代之。定十道：曰中原道，曰关内道，曰
河道，曰江南道，曰岭南道，曰岭东道，曰山南道，曰海
南道，曰朔方道，曰𬇙西道。平章崔亮卒。亮，庆州人，性
宽厚，能属文。王在潜邸，为师友。及即位，累迁至内史
侍郎，谥匡彬。

淳化五年夏六月，“高丽遣使乞师，仍遣使从辽请所
俘人口”，辽遣使抚谕之。

按《宋史太宗本纪》，淳化五年夏六月，高丽遣使以契
丹来侵乞师。按《高丽本传》：“五年夏遣使元郁来乞
师。愬以契丹寇境，朝廷以北鄙甫宁，不可轻动干戈，
为国生事，但赐诏慰抚，厚礼其使遣还。自是受制于
契丹，朝贡中绝。治卒，弟诵立，尝遣兵校徐远来候朝
廷德音，远久不至。”〈按王治卒在至道三年辽史史略同〉
按《辽史圣宗本纪》：统和十二年二月“己丑，高丽来贡。
三月丁巳，高丽遣使请所俘人畜，诏赎还。丙寅，遣使
抚谕高丽。十二月戊子，高丽进妓乐，却之。”

### 至道元年高丽纳贡于辽辽册王治为高丽国王

按《宋史》不载。按《辽史圣宗本纪》，统和十三年二月
“甲辰，高丽遣李周桢来贡。”“十月甲申，高丽遣李知白
来贡。”“十一月辛酉，遣使册王治为高丽国王。戊辰，高
丽遣童子十人来学本国语。”按《高丽本传》：“十三年，
治遣李周桢来贡，又进鹰。十月，遣李知白奉贡。十一
月遣使册治为王，遣童子十人来学本国语。”

至道二年。高丽请婚于辽。辽许之。又遣童子学辽国
语按《宋史》不载按《辽史圣宗本纪》。统和十四年三月
“高丽王治表乞为婚。许以东京留守驸马萧恒德女
嫁之。庚戌高丽复遣童子十人来学本国语。”六月己
丑。高丽遣使来问起居。后至无时按《高丽本传》语
同。

至道三年，高丽王治薨，辽遣使吊祭，诏其侄权摄国
事。

按《宋史》不载。按《辽史圣宗本纪》。统和十五年秋七
月丙子。高丽遣韩彦敬奉币吊越国公主之丧。十一
月“高丽王治薨。侄诵遣王同颖来告。十二月遣使致
祭。高丽王治诏其侄诵权知国事。”按《高丽本传》：“韩
彦敬来纳聘币帛。驸马萧恒德妻越国公主薨。十一
月治薨。其侄通遣王同颖来告。诏其侄诵权知国事。”
按《朝鲜史略》，十六年王疾大渐，召侄开宁君诵传位，
平章事王融请赦，王曰：“死生在天何至释有罪枉求
延命乎”遂薨。诵即位。王天资严正器宇宽洪，立宗社
崇节义，求贤恤民以移风易俗为务，政治有可观者。
然以光宗之女弘德院君之妻为妃其失大矣。

### 真宗咸平元年高丽王治侄诵即位

按《宋史》。不载按《辽史圣宗本纪》。统和十六年冬十
一月。遣使册高丽国王诵按《高丽传》。十六年。“遣使
册诵为王。”

按《朝鲜史略》，穆宗宣让王，讳诵，字孝伸，景宗长子，母
皇甫氏元年。宋咸平元年，太保内史令徐熙卒。熙，弼
之子，十八擢科甲，成宗幸西京，欲微行永平寺，熙上
疏谏，乃止。又从成宗于海州，王幸熙幕，欲入，熙曰：“臣
之幕非君之所临也。”命进酒，曰：“臣之酒不敢献也。”癸
巳之役，至丹营，抗礼不屈。郑又元以越职论时政，忤
旨，当诛。熙曰：“古者谏无官，越职何罪？”又元论事甚合
时病，成宗感悟，擢又元御史。熙年五十七卒，谥彰威。
咸平三年，高丽来贡，赐高丽国王钿函诏书。

按《宋史真宗本纪》：咸平三年，高丽来贡。按《高丽传》：
“三年，其臣吏部侍郎赵之遴命牙将朱仁绍至登州
侦之，州将以闻，上特召见，仁绍因自陈国人思慕皇
化，为契丹羁制之状，乃赐诵钿函诏一道，令仁绍赍
还。”

咸平五年，高丽遣使贺辽。

按《宋史》不载按《辽史圣宗本纪》，统和二十年二月，
“高丽遣使贺伐宋捷。七月，高丽遣使贡本国地里图。
咸平六年，高丽遣使来朝，以契丹见攻来告。”

按《宋史真宗本纪》，不载。按《高丽本传》：“六年，诵遣使
户部郎中李宣古来朝谢恩，且言：晋割燕蓟以属契
丹，遂有路趋元菟，屡来攻伐，求取不已，乞王师屯境
上为之牵制。”诏书优答之。诵卒，弟询权知国事。〈按史略诵

卒在大中祥符二年，《辽史》在三年，姑并载之，以备参考。

按《朝鲜史略》：六年，千秋太后皇甫氏，与外族金致阳
通，生一子，谋为王。后忌大良君询，逼令为僧。七年，门
下侍郎韩彦恭卒。彦恭尝从王幸平州，日暮寒甚，王
驻辇道傍，酣饮不行。彦恭进曰：“臣等醉饱，柰军士何？”
王促驾入行宫，遇事直言多类此。谥贞信。

### 景德元年辽以南侵事谕高丽

按《宋史》不载按《辽史圣宗本纪》，统和二十二年九
月“己丑，以南伐谕高丽。”

景德二年，高丽遣使贺辽。

按《宋史》不载按《辽史圣宗本纪》：统和二十三年五
月“丙寅，高丽以与宋和，遣使来贺。”

### 大中祥符元年高丽遣使贺辽

按《宋史》不载。按《辽史圣宗本纪》，统和二十六年五
月丙寅，高丽进龙须草席。己巳，遣使贺中京成。
大中祥符二年，高丽康兆弑其君诵，弟询即位
按《宋史》不载。按《朝鲜史略》，有山涌于耽罗海中。王
不豫，恐内变，召给事中蔡忠顺密语曰：“大祖之孙，唯
大良君在，卿与崔沆表怀忠义，宜尽心匡扶，使社稷
不属异姓。”忠顺出语《沆沆》亦以为然。《忠顺》入内，遂草
王与《大良君书》授皇甫俞义，迎询于《神穴寺》。王仍欲
西北面巡检使《康兆》入卫。《大良君》询即位，康兆废王
为让国公。初，被黜人魏从政、崔昌等欲构难，谒兆于
洞州龙泉驿，绐之曰：“王疾笃，太后与致阳谋夺社稷，
恐公握兵不从，矫命征之。”兆惧，还营。李铉、云等领兵
至，废王为“让国公”，诛《致阳》父子，流其党及太后亲属
于外大良院，君自《神穴寺》来即位，《康兆》弑前王于积
城，太后逊于黄州。

大中祥符三年，辽大举伐高丽。

按《宋史真宗本纪》不载。按《高丽本传》：“先是，契丹既
袭高丽，遂筑六城，曰兴州、曰铁州、曰通州、曰龙州、曰
龟州、曰郭州于境上。契丹以为贰己，遣使来求六城，
询不许，遂举兵奄至城下，焚荡宫室，剽劫居人，询徙
居昇罗州以避之。兵退，乃遣使请和，契丹坚以六城
为辞，自是调兵守六城。大中祥符三年，大举来伐，询
与”女真设奇邀击。杀契丹殆尽。询又于鸭绿江东筑

愚等来祭。三月高丽遣使来会葬。五月高丽西京留
守康肇杀其主诵。擅立诵从兄询。诏诸道缮甲兵以
备东征。秋八月丁卯。自将伐高丽。遣使报宋。以”皇弟
楚国王隆祐留守京师，北府宰相、驸马都尉萧排押
为都统，北面林牙僧奴为都监。九月辛卯，遣枢密直
学士高正、引进使韩杞宣问高丽王询。冬十月丙午
朔，女直进良马万匹，乞从征高丽，许之。王询遣使奉
表乞罢师，不许。十一月《乞酉》，大军渡鸭绿江，康肇拒
战，败之，退保铜州。丙戌，肇复出，右皮室详稳耶律敌
鲁擒肇及副将李立，追杀数十里，获所弃粮饷铠仗。
戊子，铜、霍、贵、宁等州皆降，排押至奴古达岭，遇敌兵，
战败之。辛卯，王询遣使上表请朝，许之。禁军士俘掠。
以政事舍人马保佑为开京留守，安州团练使王八
为副留守。遣太子太师乙凛将骑兵一千送保佑等
赴京。壬辰，守将“卓思正杀辽使者韩喜孙等十人，领
兵出拒。保佑等还，遣乙凛领兵击之，思正遂奔西京，
围之五日不克，驻跸城西，高丽礼部郎中渤海陀夫
来降。庚子，遣排押盆奴等攻开京，遇高丽兵，败之，王
询弃城遁去，遂焚开京，至清江还。”按《高丽传》二十
八年，“诵遣魏守愚等来祭。三月，使来会葬。五月，高丽
西”京留守康肇弑其主诵，擅立诵从兄询。八月，圣宗
自将伐高丽，报宋，遣引进使韩杞宣问询，询奉表乞
罢师，不许。十一月，军渡鸭绿江，康肇拒战于铜州，败
之。肇复出，右皮室详稳耶律敌鲁擒肇等，追奔数十
里，获所弃粮饷铠仗，铜、霍、贵、宁等州皆降。询上表请
朝，许之。禁军士俘掠。以政事舍人马保佑为开京留
守，安州团练使王八为副留守，太子太师乙凛将骑
兵一千，送保佑等赴京。守将《卓思正》杀我使者《韩喜
孙》等十人，领兵出拒，保佑等复还，乙凛领兵击之，思
正遂奔西京，围之五日不克，驻跸于城西佛寺。《高丽》
礼部郎中渤海《陁失》来降，遣排押《盆奴》攻开京，遇敌
于京西，败之，询弃城遁走，遂焚开京，至清江而还。
按《萧排押传》，圣宗征高丽，将兵由北道进至开京西
岭，破敌兵，斩数千级，高丽王询惧，奔平州。排押入开
京，大掠而还，帝嘉之，封兰陵郡王。按《萧敌烈传》，敌
烈字涅鲁衮，宰相挞烈四世孙。识度弘远，为乡里推
重，始为牛群敞史，帝闻其贤，召入侍，迁国舅详稳。统
和二十八年，帝谓群臣曰：“高丽康肇弑其君诵，立诵
族兄询而相之，大逆也。宜发兵问其罪。”群臣皆曰：“可。”
敌烈谏曰：“国家连年征讨，士卒抗敝。况陛下在谅阴，
年谷不登，创痍未复。岛夷小国，城垒完固，胜不为武，
万一失利，恐贻后悔。不如遣一价之使，往问其故。彼
若伏罪则已，不然，俟服除岁丰，举兵未晚。时令已下，
言虽不行，识者韪之。”按《耶律盆奴传》，“二十八年征
高丽，盆奴为先锋，至铜州，高丽将康肇分兵为三，以
抗我军。一营于州西，据三水之会，肇居其中；一营近
州之山，一附城而营。盆奴率耶律弘古击破三水营，
擒肇，李元蕴等军望风溃。会大军至，斩三万馀级，追
至开京，破敌于西岭。高丽王询闻边”城不守，遁去。盆
奴入开京，焚其王宫，迺抚慰其民人。上嘉其功，迁北
院大王，薨。按《耶律瑶质传》，上征高丽，破康肇军于
铜州，瑶质之力为多，王询乞降，群臣议皆谓宜纳。瑶
质曰：“王询始一战而败，遽求纳款，此诈耳。纳之恐堕
其奸计。待其势穷力屈，纳之未晚。”已而询果遁，清野
无所获。其众阻险而垒，攻之不下，瑶质以计降之，擢
拜四蕃部详稳。按《耶律的琭传》，的琭为左皮室详
稳。统和二十八年，伐高丽，的琭率本部军与盆奴等
擒康肇、李元蕴于铜州。帝壮之曰：“以卿英才，为国戮
力，真吾家千里驹也。”乃赐御马及细铠。

按《朝鲜史略》，显宗元文王，讳询，字安世，安宗郁之子，
母孝肃王后元年，宋祥符三年，契丹统和二十八年，
复燃灯及八关。会国俗，正月望燃灯二夜，成宗废之。
契丹主先遣使来问前王之故，自将步骑四十万，渡
鸭绿江，至通州，执康肇诛之，乘胜长驱攻西京。通州
之役，丹兵破三水砦，肇惊起，恍惚若见穆宗立于其
后，叱之曰：“天伐讵可逃耶！”肇即脱鍪长跪曰：“死罪，死
罪！”言未讫，丹兵已缚肇以去，丹主斩之。王南幸智，蔡
文奔还，奏西京军败状。群臣议降，姜邯赞独曰：“今日
之事，罪在康肇，但当避其锋耳。”遂劝南行。蔡文亦请
从。王嘉之，乃与后妃及蔡忠顺等禁军五十馀人出
京城奔。二年，契丹陷京城河，拱辰至丹营，乞班师，契
丹主留之，丹兵退。兴化镇巡检使杨规邀击前锋于
艾田，斩一千馀级。俄而大军奄至，规与龟州别将金
叔兴力战，矢穷，俱陷阵死之。镇使郑成追丹兵于鸭
绿江，击之，溺死者甚众。王发自罗州还京都，赐智、蔡、
文田；赠杨规工部尚书，金叔兴将军，岁廪粟，母妻并
录其子。刑部奏赵容“谦、柳僧虔、季载、崔楫、崔成义、林
卓于南华之时，惊动行宫，请除名支配。”从之。又流康
肇之党卓、思政、朴昇、崔昌、魏从政、康隐于海岛。契丹
主杀河拱辰，拱辰被留，内图还国，外示忠勤，人有知其谋，告之丹主鞫之，拱辰对以实，且言：“臣于本国不
敢有二心，不愿生事大朝。”辞益厉，遂见害。

大中祥符四年，辽主伐高丽归，诸城皆叛。

按《宋史》不载按《辽史圣宗本纪》。“统和二十九年正
月乙亥班师。所降诸城复叛。至贵州南峻岭谷。大雨
连日。马驼皆疲。甲仗多遗弃。霁乃得渡。己丑次鸭绿
江。庚寅皇后及皇弟楚国王隆祐迎于来远城。壬辰
诏罢诸军。己亥次东京。二月己酉谒干显二陵。戊午
所俘高丽人分置诸陵庙。馀赐内戚大臣”按《高丽
传》：二十九年“正月班师，所降诸城复叛，至贵德州南
岭谷，大雨连日，霁乃得渡，马驼皆疲乏，甲仗多遗弃。
次鸭绿江，以所俘人分置诸陵庙，馀赐内戚大臣。”
大中祥符六年，辽遣使高丽取六州地。

按《宋史》不载按《辽史圣宗本纪》，开泰元年夏四月
庚子，高丽遣蔡忠顺来，乞称臣如旧，诏王询亲朝。秋
八月己未，高丽王询遣田拱之奉表，称病不能朝，诏
复取六州地。二年夏六月，遣中丞耶律资忠使高丽，
取六州旧地。秋八月己丑，耶律资忠使高丽还。冬十
月丙寅，详稳张马留献女直人知高丽事者，上问之
曰：“臣三年前为高丽所虏，为郎官，故知之。自开京东，
马行七日，有大砦，广如开京，旁州所贡珍异皆积于
此。胜、罗等州之南，亦有二大砦，所积如之。若大军行，
由前路取曷苏馆、女直、北直渡鸭绿江，并大河而上，
至郭州与大路会，高丽可取而有也。”上纳之。按《高
丽传》，开泰元年，询遣蔡忠顺来，乞称臣如旧。诏询亲
朝。八月，询又遣田拱之奉表，称病不能朝。诏复取六
州。二年，耶律资忠使高丽取地，未几还。按《耶律资
忠传》，开泰中，授中丞，眷遇日隆。初，高丽内属，取女直
六部地以赐。至是，贡献不时至，诏资忠往问，故高丽
无归地意，由是权贵数短于上，出为上京副留守。
大中祥符七年，高丽来贡。是年，辽复伐高丽。

按《宋史真宗本纪》，大中祥符七年，高丽来贡。按《高
丽传》：“七年，方遣告奏使，御事工部侍郎尹证古以金
线织成龙凤鞍并绣龙凤鞍悫各二幅、细马二疋、散
马二十疋来贡。证古还，赐询诏书七通，并衣带、银彩、
鞍勒马等。”

按《辽史圣宗本纪》：开泰三年春三月“甲子，遣上京副
留守耶律资忠复使高丽，取六州旧地。夏，诏国舅详
稳萧敌烈、东京留守耶律团石等讨高丽，造浮梁于
鸭绿江，城保、宣、义、定远等州。”按《高丽传》：“三年，耶律
资忠复使如前索地，五月，诏国舅详稳萧敌烈、东京
留守耶律团石等，造浮梁于鸭绿江，城保、宣、义、定远
等”州。

按《朝鲜史略》：王询五年，宋祥符七年，契丹开泰三年，
遣内史舍人尹证古如宋，请归附如旧。帝诏登州置
馆待之。上将军金训、崔质等以夺军田充禄俸，激众
怒，率诸卫作乱，流中枢院使张延祐、日直皇甫俞义。”
王罢御史台，置金吾台，罢三司，置都正署。令武宫官
常参以上皆兼文官。王伪游西京，诛逆臣金训、崔质
及其党。是时，武臣用事，布列台阁，朝纲紊乱。和州防
御使季子琳与日直《金猛》协策，谕王以“汉高云梦之
游。”遂幸西京，宴群臣于长乐宫，乘训等醉，袭杀之。契
丹遣使又索兴化、通州、龙州、铁州、郭州、龟州等六城，
前此再遣使索之，以徐讷为中丞。初，宪台柏树枯死，
至是复生，复行宋年号《高句丽》。《新罗》《百济》王陵墓，并
令所在州县修治，禁樵采，过者下马。以《姜邯赞》为西
京留守、内史侍郎、平章事。王手书《告身后》曰：“庚戌年
中，有虏尘于戈，深入汉江滨。”当时不用姜公策，举国
皆为左衽人。蔡《忠顺》为吏部尚书、参知政事。《契丹》萧
逊宁率兵来侵，姜邯赞、姜民瞻等前后战于《兴化镇》
及《龟州》，大败之。以《姜邯赞“检校太尉、门下侍郎、天水
县开国男。

大中祥符八年，高丽使同东女真来贡。辽又伐高丽
按《宋史真宗本纪》，大中祥符八年“十一月，高丽使同
东女真来贡。”按《高丽本传》：“八年，诏登州置馆于海
次，以待使者。其年又遣御事民官侍郎郭元来贡。元
自言本国城无垣墙，府曰开城，管六县，民不下三五
千。有州军百馀，置十路转运司统之，每州管县五六，
小”者亦三四，每县户三四百。国境南北千五百里，东
西二千里。军民杂处，隶军者不黥面。方午为市，不用
钱，第以布米贸易。地宜秔稻，风俗颇类中国。无羊、兔、
橐驼、水牛、驴。气候少寒，暑差多，有僧，无道士。民家器
皿，悉铜为之。乐有二品：曰库乐，曰“乡乐。”三岁一试举
人，有进士、诸科筭学，每试百馀人，登第者不过一二
十。每正月一日、五月五日祭祖祢庙。又“正月七日，家
为王母像戴之。”二月望，僧俗燃灯如中国上元节。上
巳日，以青艾染饼为盘羞之冠，端午有秋千之戏。士
女服尚素。地产龙须席、藤席、白硾纸、鼠狼尾笔。元辞
貌恭恪，每受宴赐，自为《谢表》，粗有文采，朝廷待之亦
厚。

耶律世良为副，殿前都点检萧屈烈为都监，以伐高
丽。晟先携家置边郡，致缓师期，追还之，以世良、屈烈
总兵进讨。”按《高丽传》：四年，“命北府宰相刘慎行为
都统，枢密使耶律世良为副殿前都点检，萧屈烈为
都”监，慎行挈家边上，致缓师期，追还之，以世良、屈烈
总兵伐高丽。按《耶律资忠传》，四年再使高丽，留弗
遣。资忠每怀君亲，辄有著述，号《西亭集》。帝与群臣宴，
一记忆曰：“资忠亦有此乐乎？”

大中祥符九年，赐高丽国王衣币、鞍马及“《经史》历日。”
是年，辽兵又败高丽。

按《宋史真宗本纪》，不载按《高丽传》：“大中祥符九年，
元辞还，赐询诏书七函、袭衣、金带、器币、鞍马及经史
历日、圣惠方等。元又请录国朝登科记及所赐御诗
以归。从之。”

按《辽史圣宗本纪》：“开泰五年正月，耶律世良、萧屈烈
与高丽战于郭州西，破之，斩首数万级，尽获其辎重。”

### 天禧元年高丽入贡是年辽伐高丽不克

按《宋史真宗本纪》，天禧元年十月，高丽使徐讷率女
真首领入对崇政殿，献方物。十二月己卯，徐讷赐射
瑞圣园按《高丽本传》，天禧元年，“遣御事刑官侍郎
徐讷奉表献方物于崇政殿。”又贺封建寿春郡王
按《辽史圣宗本纪》，开泰六年二月，诏国舅帐详稳萧
隗洼将本部兵东征高丽。其国舅司事以都监摄之。
五月“戊戌朔，枢密使萧合卓为都统，汉人行宫都部
署王继忠为副，殿前都点检萧屈烈为都监，以伐高
丽。翌日，赐合卓剑，俾得专杀。九月乙卯，萧合卓等攻
高丽兴化军，不克，还师。”按《高丽传》，“开泰六年，枢密
使萧合卓为都统，汉人行宫都部署王继忠为副，殿
前都点检萧屈烈为都监，进讨萧合卓，攻兴”化军，不
克，师还。

天禧二年冬十月，辽主诏东平郡王萧排押等伐高
丽。十二月，战于茶、陀二河，败绩。

按《宋史》不载按《辽史圣宗本纪》，开泰七年冬十月，
“诏以东平郡王萧排押为都统，殿前都点检萧屈烈
为副统，东京留守耶律八哥为都监，伐高丽。仍谕高
丽守吏，能率众自归者厚赏，坚壁相拒者追悔无及。
十二月，萧排押等与高丽战于茶、陀二河，辽军失利，
天云、右皮室二军没溺者众。遥辇帐详稳阿果达、客
省”使酌古、渤海详稳高清明、天云军详稳海里等皆
死之。按《高丽本传》：“开泰七年，诏东平郡王萧排押
为都统，萧屈烈为副统，东京留守耶律八哥为都监，
复伐高丽。十二月，萧排押与战于茶、陀二河之间，我
军不利，天云右皮室二军没溺者众，天云军详稳海
里、遥辇帐详稳阿果达、客省使酌古、渤海”详稳高清
明等皆没于阵。按《萧排押传》，“七年再伐高丽，至开
京，敌奔溃，纵兵俘掠而还。渡茶、陀二河，敌夹射，排押
委甲杖走，坐是免官。”

天禧三年，遣中官存问贡使之被溺者。是岁，高丽入
贡，辽兵又伐高丽，高丽请修贡，辽人许之。

按《宋史真宗本纪》。天禧三年九月辛巳。遣中官存问
高丽贡使之被溺者。是岁高丽来贡辽人事不载
按《高丽本传》：天禧三年九月登州言“高丽进奉使礼
宾卿崔元信至秦王水口。遭风覆舟。漂失贡物。诏遣
内臣抚之。十一月元信等入见。贡罽锦衣褥、乌漆甲、
金饰长刀、匕首、罽锦鞍马、纻布药物等。又进中布三
千”端，求佛经一藏，诏赐经还布。以元信覆溺匮乏，别
赐衣服缯彩焉。明州、登州屡言高丽海船有风漂至
境上者，诏令存问，给度海粮遣还，仍为著例。

按《辽史圣宗本纪》：“开泰八年三月，东平王萧韩宁、东
京留守耶律八哥、国舅平章事萧排押、林牙要只等
讨高丽还，坐失律，数其罪而释之。己卯，诏加征高丽
有功渤海将校官。六月戊子，录征高丽战殁将校子
弟。秋七月己未，征高丽战殁诸将，诏益封其妻。辛酉，
肴里涅哥二奚军征高丽有功，皆赐金帛。八月庚寅”，
遣郎君曷不式等率诸部兵，会大军讨高丽。十二月，
高丽王询遣使乞贡方物，诏纳之。按《高丽本传》：“开
泰八年，诏数排押讨高丽罪，释之，加有功将校，益封
战殁将校之妻，录其子弟以南皮室，有功，赐衣服银
绢有差，出金帛赐肴里、涅哥二奚军。八月，遣郎君曷
不式等率诸部兵，会大军同讨高丽。询”遣使来乞贡
方物。

天禧四年，高丽称藩，纳贡于辽。

按《宋史》不载。按《辽史圣宗本纪》，开泰九年五月“庚
午，耶律资忠使高丽还，王询表请称藩纳贡，归所留
王人只剌里。只剌里在高丽六年，忠节不屈，以为林
牙。辛未，遣使释王询罪，并允共请。”按《高丽传》：“九年，
资忠还，以询降表进，释询罪。”

按《朝鲜史略》：十一年，以安西道屯田施纳元化等，三
省论驳不从，赠崔致远文昌侯。初太祖在潜邸，致远
贻书有“鸡林黄叶，鹄岭青松”之句，故谓有密赞，乃加是命，薛聪弘儒侯并从祀先圣庙庭。知中枢府事姜
民瞻卒。民瞻，晋州人，起自书生，射御非其所长，然志
气刚果，屡著战功。

天禧五年，高丽遣使来贡，亦使人纳贡于辽。

按《宋史真宗本纪》，天禧五年，高丽来贡按《高丽传》：
“五年，询遣告奏使御事礼部侍郎韩祚等一百七十
九人来谢恩，且言与契丹修好，又表乞阴阳地理书、
《圣惠方》，并赐之。”金行成者，累官至殿中丞，治表乞放
还。行成自以筮仕朝廷，不愿归本国，又以父母垂老
在海外，旦暮思念，恨禄不及，令工图其像置正寝，与
妻史氏居旁室，晨夕定省上食，未尝少懈。淳化初，通
判安州，被病。知州李范与僚佐数人省之，行成病已
笃，泣且言曰：“行成外国人，为朝官，佐郡政，病且死，未
有以报主恩，虽瞑目固有遗恨。二子宗敏、宗讷皆幼，
家素贫，无他亲可依，旦暮委沟壑矣。”未几，行成死，其
妻养二子，誓不嫁，织屦以给。范表其事，诏以宗敏补
太庙斋郎，令安州，月给其家钱三缗、米五斛，长吏岁
时存问。又高丽信州永宁人康戬，字休祐，父允三世
为兵部侍郎。戬少好学，时纥升与契丹交兵，戬从允
战木叶山下，连中二矢，神色不变。后陷契丹，遁居墨
斗岭，又至黄龙府，间道得归。高丽时允犹在。开宝中，
允遣戬随宾贡肄业国学。太平兴国五年，登进士第，
解褐大理评事、知湘乡县，再迁著作佐郎、知江阴军、
江州。历官以“清白干力闻，改太常博士。苏易简在翰
林，称其吏才，命为广南西路转运副使，赐绯鱼”，就迁
正使，再转度支员外郎、户部判官。出知峡、越二州，连
被诏褒其能政。又为京西转运使，加工部郎中，赐金
紫。戬所至好行事，上章多建白，以竭诚自任。景德三
年卒，真宗特以其子希龄为太常寺奉礼郎，给俸终
丧。

### 乾兴元年二月祚等辞归国赐询如故事会真宗晏驾又赍遗物以赐询

按《宋史真宗本纪》不载按高丽本传云云。